Samkeppniseftirlitið tók til rannsóknar kaup Orkla ASA á 20% eignarhlut í Nóa Síríusi hf . Með kaupunum og tengdum gerningum öðlast Orkla yfirráð yfir Nóa Síríus í skilningi samkeppnislaga . Fyrirtækin starfa aðeins að hluta til á sama sviði , þ.e. annars vegar á markaðnum fyrir heildsölu á sælgæti og hins vegar markaðnum fyrir heildsölu á snakki . Að mati Samkeppniseftirlitsins gaf rannsókn málsins ekki til kynna að tilefni væri til íhlutunar vegna viðskiptanna .